**MATEMAATIKA**

**7. KLASS**

**5 tundi nädalas, kokku 175 tundi**

**Teemad, õppesisu, õpitulemused ja lõiming.**

##### I. Ratsionaalarvud. Protsentarvutus. Statistika algmõisted (55 tundi)

Ratsionaalarvud. Tehted ratsionaalarvudega. Arvutamine taskuarvutiga.

Kahe punkti vaheline kaugus arvteljel.

Õpilane:

1. kasutab õigesti märgireegleid ratsionaalarvudega arvutamisel;
2. eri liiki murdude korral hindab, mil viisil arvutades saab täpse vastuse ja kuidas on otstarbekas arvutada;
3. *selgitab, missugused murrud teisenevad lõplikeks kümnend­murdudeks (näiteks*  *jne) ning missugused mitte (näiteks* *). Teab, et täpse arvutamise juures pole lubatud hariliku murru väärtuse asendamine lähisväärtusega, s.t.* *.*
4. mitme tehtega ülesandes kasutab vastandarvude summa omadust ja liitmise seadusi, näiteks -13 + 18 + 13 – 21; -8,9 – 4,6 + 3,5 + 1,1 + 8,4; ;
5. korrutab ja jagab positiivseid ja negatiivseid harilikke murde (ka segaarve).

Tehete järjekord.

Õpilane:

1. arvutab mitme tehtega ülesannetes, milles on kuni neli tehet ja ühed sulud, näiteks



Naturaalarvulise astendajaga aste.

Arvu kümme astmed, suurte arvude kirjutamine kümne astmete abil.

Õpilane:

1. selgitab naturaalarvulise astendajaga astendamise tähendust;
2. teab peast ( lisaks 4. ja 5. klassis õpitule) astmete  väärtust;
3. astendab negatiivset arvu naturaalarvuga, teab sulgude tähendust [ näit: ];
4. teab, kuidas astme (–1)*n* ja –1*n* väärtus sõltub astendajast *n*.
5. tunneb tehete järjekorda, kui arvutustes on astendamistehteid;
6. sooritab taskuarvutil tehteid ratsionaalarvudega
7. näide: ilma vahetulemusi kirja panemata arvutab
8.  või 

Täpsed ja ligikaudsed arvud, arvutustulemuste otstarbekohane ümardamine.

Tüvenumbrid.

Õpilane:

1. toob näiteid igapäevaelu olukordadest, kus kasutatakse täpseid, kus ligikaudseid arve;
2. ümardab arve etteantud täpsuseni;
3. ümardab arvutuste (ligikaudseid) tulemusi mõistlikult;
4. *teab, et arvutamise lõpptulemus ei saa olla täpsem võrreldes algandmetega. Näiteks auto liikumisel maanteel mõõdame kahe punkti vahelise läbimise aega minutites, F1 auto puhul aga tuhandiksekundites. Ristkülikukujulise põranda pikkust ja laiust mõõdame 1 sentimeetri täpsusega, pindala väljendame ruutmeetrites ühe kohaga pärast koma jms.*

Promilli mõiste (tutvustavalt).

Arvu leidmine tema osamäära ja protsendimäära järgi.

Jagatise väljendamine protsentides. Protsendipunkt.

Suuruse muutumise väljendamine protsentides.

Õpilane:

1. selgitab protsendi tähendust ja leiab osa tervikust (kordavalt)
2. selgitab promilli tähendust;
3. *promilli (1 ‰) kasutamist selgitab eluliste näidete abil (alkoholi sisaldus veres, soola sisaldus merevees, toimeaine hulk ravimis jms).*
4. leiab antud osamäära järgi terviku;
5. väljendab kahe arvu jagatist ehk suhet protsentides;
6. leiab, mitu protsenti moodustab üks arv teisest ja selgitab, mida tulemus näitab;
7. leiab suuruse kasvamist ja kahanemist protsentides;
8. *näide: Juku kaalus kevadel 55 kg, sügisel 58 kg ja järgmisel kevadel 57 kg. Leiame kaalu muutuse protsentides.*
9. eristab muutust protsentides muutusest protsendipunktides;
10. *näide: erakonna X toetus suurenes 20%-lt 25%-le. Kas sel juhul toetus kasvas 5%? Oskab erinevatest tekstidest (näiteks ajaleheartikkel) leida mõistete „protsent“ ja „protsendipunkt“ väärkasutust.*
11. tõlgendab reaalsuses esinevaid protsentides väljendatavaid suurusi, lahendab kuni kahesammulisi protsentülesandeid;
12. rakendab protsentarvutust reaalse sisuga ülesannete lahendamisel;
13. *näide: oskab välja arvutada kauba lõpphinna, kui algul hinda tõstetakse n% ja seejärel tõstetakse (langetatakse k%), oskab mingil tootel (näiteks leib või vorst) etiketil olevate andmete põhjal välja arvutada, kui palju erinevaid toiduaineid*
14. *(emulgaatoreid) selles tootes on.*
15. *arutleb ühishüve ja maksude olulisuse üle ühiskonnas;*
16. selgitab laenudega seotud ohte ja kulutusi ning oskab etteantud lihtsa juhtumi varal hinnata laenamise eeldatavat otstarbekust;
17. *näide: SMS laenu puhul tuleb ühes kuus maksta intresse 60%. Kui palju tuleb tagasi maksta, kui laenatakse 5000 krooni 6 kuuks? Kui palju tuleks*
18. *pangale tagasi maksta, kui aastane intressimäär on 22%?*
19. koostab isikliku eelarve;
20. *teab, kuidas tekivad tulud ja mis on inimese võimalikud tuluallikad ning oskab*
21. *reaalselt hinnata võimalikke ja ootamatuid kulusid.*
22. hindab kriitiliselt manipuleerimisvõtteid (näiteks laenamisel);
23. *selgitab mõne konkreetse näite põhjal, kuidas inimest on ahvatletud laenu võtma ja mis juhtub, kui laen jääb õigel ajal tasumata.*

Andmete kogumine ja korrastamine.

Statistilise kogumi karakteristikud (aritmeetiline keskmine).

Sektordiagramm.

Tõenäosuse mõiste.

Õpilane:

1. moodustab reaalsete andmete põhjal statistilise kogumi, korrastab seda, moodustab sageduste ja suhteliste sageduste tabeli ja iseloomustab seda aritmeetilise keskmise ja diagrammide abil;
2. *näide: andmeteks on klassi poiste ja tüdrukute pikkused, õppeveerandi jooksul saadud hinded, kolme minuti jooksul mööda sõitnud autode värv, mark vms.*
3. joonestab sektordiagrammi (nii arvutil kui ka käsitsi);
4. selgitab tõenäosuse tähendust;
5. katsetulemuste vahetu loendamise kaudu arvutab lihtsamatel juhtudel sündmuse tõenäosuse;
6. *teeb vahet klassikalisel ja statistilisel tõenäosusel, näiteks leiab täringul 6 silma tulemise tõenäosuse ja teeb seda ka katseliselt, heites näiteks 4 täringut 25 korda ja arvutab, kui suur oli 6 silma esinemise tõenäosus.*

**Üldpädevused**

Matemaatikapädevus – tunneb õppekavas esitatud mõisteid, kasutab neid korrektselt nii suulises kõnes kui ka kirjalikult. Lahendab ülesandeid, kus esinevad astmed, ligikaudsed arvud, mõisted protsent, protsendipunkt, promill, tõenäosus. Joonestab õppekavas ette nähtud diagramme ja tõlgendab neid korrektselt. Teab arvandmetega manipuleerimise võtteid ja oskab neid lihtsamatel juhtudel avastada.

Sotsiaalne pädevus – kasutab protsentarvutust igapäevaelus ja vastu võtta vastutustundlikke otsuseid (laenamine jms).

Õpipädevus – leiab statistilisteks arvutusteks vajalikku infot meediast, teatmikest, internetist ja teeb adekvaatseid järeldusi.

Ettevõtlikkuspädevus – võtab arukaid riske, teab majanduses (rahanduses) varitsevaid ohte

**Läbivad teemad**

Keskkond ja ühiskonna jätkusuutlik areng – protsentarvutust kasutades uurib õpilane, missugune on meie elanikkonna vanuseline koosseis, kui suure osa moodustab mittetöötav osa elanikkonnast (alla 18.a., pensioniealised ning töötud) ja mis võib meid ees oodata.

Teabekeskkond – õpilane hangib ülesande (probleemi) lahendamiseks vajaliku info avalikest teabekanalitest.

Tehnoloogia ja innovatsioon – õpilane kasutab õppes nii taskuarvutit kui ka personaalarvutit, kasutab arvutiõpetuse tundides saadud teadmisi eluliste matemaatiliste probleemide lahendamisel.

Tervis ja ohutus – oskab kasutada protsentarvutust toote (eseme) koostise määramisel, kui vajalikud algandmed on olemas. Lahendab ülesandeid tervisliku toidu kohta.

Leiab sõiduki kiirusemuutuse, kui sõiduks vajaminevat aega vähendada (suurendada) ja teeb selle põhjal adekvaatsed järeldused.

**Lõiming teiste ainetega**

Loodusõpetus – kasutab protsentarvutust liikumise kiiruse muutumise kirjeldamisel, leiab toote (eseme) koostise, kasutab korrektselt ligikaudse

arvutamise reegleid ja annab vajaduse korral vastuse standardkujul.

Inimeseõpetus – kasutab vajadusel diagramme, koostab ja tõlgendab neid.

**IKT kasutamine**

Tehted astmetega ja protsentarvutuse teevad õpilased taskuarvuti abil, tõenäosusteooria elementide õppimisel on soovitatav kasutada programmi „Tõenäosus“ ning diagrammide joonestamiseks MS Excelit või mõnda selle analoogi. Statistilise andmetöötluse tund on soovitatav läbi viia arvutiklassis.

**Õppetegevused, sh diferentseerimine**

Protsentarvutuse ja ligikaudse arvutamise, statistika ja tõenäosusteooria elementide käsitlemisel on soovitatav kasutada igapäevasest elust pärinevaid näiteid ja andmeid. Kui õpilane on jõudnud tasemele, kus ta eksimatult lahendab tüüpülesandeid, siis on soovitatav ülesannete abstraktsuse taset tõsta, kuid tuleb arvestada sellega, et sellised ülesanded pole kõigile jõukohased.

Isikliku eelarve koostamise teema juures on soovitatav lasta koostada reaalsete andmetega eelarve (siin võivad abiks olla ka lapsevanemad). Eelarve soovituslik maht võiks olla 1 aasta ning lisaks arvutustele tuleb lisada sõnalised kommentaarid ja vastavad diagrammid.

**Hindamine.**

Hea tase eeldab õppekavas toodud mõistete ja sümbolite kasutamise oskust ülesannete lahendamisel ja lahenduste selgitamisel.

Väga hea tase (hinne „5“ puhul eeldatakse, et õpilane on võimeline lahendama mittestandardseid ülesandeid, s.t. õpiku B osa ülesandeid.

Võrdlemine protsentides vastab väga heale õpitulemusele.

**II. Võrdeline ja pöördvõrdeline sõltuvus. Lineaarfunktsioon. Võrrand**. (30 tundi)

Tähtavaldise väärtuse arvutamine. Lihtsate tähtavaldiste koostamine.

Õpilane:

1. arvutab ühetähelise tähtavaldise väärtuse, näiteks 2b+b2, a²;
2. *näide: leiab eespool toodud avaldise väärtuse juhul kui *
3. koostab lihtsamaid avaldisi (näiteks pindala ja ruumala);

Võrdeline sõltuvus, võrdelise sõltuvuse graafik, võrdeline jaotamine.

Õpilane:

1. selgitab näidete põhjal muutuva suuruse ja funktsiooni olemust;
2. teab sõltuva ja sõltumatu muutuja tähendust;
3. selgitab võrdelise sõltuvuse tähendust eluliste näidete põhjal (nt teepikkus ja aeg; rahasumma ja kauba kogus);
4. kontrollib tabelina antud suuruste abil, kas on tegemist võrdelise sõltuvusega;
5. otsustab graafiku põhjal, kas on tegemist võrdelise sõltuvusega;
6. toob näiteid võrdelise sõltuvuse kohta ;
7. leiab võrdeteguri;
8. joonestab võrdelise sõltuvuse graafiku;
9. *joonestab graafikuid käsitsi kui ka arvuti abil (soovitatavalt programmiga GeoGebra);*

Pöördvõrdeline sõltuvus, pöördvõrdelise sõltuvuse graafik.

Õpilane:

1. selgitab pöördvõrdelise sõltuvuse tähendust eluliste näidete põhjal (nt ühe kilogrammi kauba hind ja teatud rahasumma eest saadava kauba kogus; kiirus ja aeg );
2. *näide: Tallinnast Tartusse sõites sõidab auto keskmise kiirusega 80 km/h. Kui palju väheneb (suureneb) sõiduks kuluv aeg, kui keskmist kiirust tõsta (vähendada) 10% võrra?*
3. kontrollib tabelina antud suuruste abil, kas on tegemist pöördvõrdelise sõltuvusega;
4. saab graafiku põhjal aru, kas on tegemist pöördvõrdelise sõltuvusega;
5. *näide: kas sõltuvused y = 3x, xy = 3, x + y = 3, y = 3 : x esitavad pöördvõrde-*
6. *lise sõltuvuse? Miks?*
7. joonestab pöördvõrdelise sõltuvuse graafiku nii käsitsi kui ka arvuti abil;

*(soovitatavalt programmiga GeoGebra);*

Lineaarfunktsioon, selle graafik.

Lineaarfunktsiooni rakendamise näiteid

Õpilane:

1. teab, mis on lineaarne sõltuvus; eristab lineaarliiget ja vabaliiget;
2. joonestab lineaarfunktsiooni avaldise põhjal graafiku;
3. *õpilane joonestab graafiku kahe punkti abil ning väga hea taseme puhul ka tõusu ja algordinaadi järgi;*
4. otsustab graafiku põhjal, kas funktsioon on lineaarne või ei ole;

Võrrandi mõiste. Võrrandite samaväärsus. Võrrandi põhiomadused. Ühe tundmatuga lineaarvõrrand, selle lahendamine.

Võrre. Võrde põhiomadus.

Võrdekujulise võrrandi lahendamine. Lihtsamate, sh igapäevaeluga seonduvate

Õpilane:

1. tekstülesannete lahendamine võrrandi abil.
2. lahendab võrdekujulise võrrandi;
3. *näited: lahendab võrrandi* 
4. lahendab lineaarvõrrandeid;
5. *näited: lahendab võrrandi* 2x + 1 = x + 3; 2(3x – 1) = 3x – 4;
6. 
7. koostab lihtsamate tekstülesannete lahendamiseks võrrandi, lahendab selle;
8. kontrollib tekstülesande lahendit;
9. *tekstülesande lahendi kontrollimisel hindab lahendi reaalsust, s.t. kas leitud tekstülesande lahend on mõistlik (vanaisa vanus ei ole 13 aastat või 133 aastat, jalgrattur ei sõida kiirusega 288 km/h jms);*
10. lahendab (tekst)ülesandeid protsentarvutuse kohta;
11. koostab lineaarvõrrandi etteantud teksti järgi, lahendab tekstülesandeid lineaarvõrrandi abil;
12. modelleerib õpetaja juhendamisel lihtsamas reaalses kontekstis esineva probleemi ja tõlgendab saadud tulemusi õpetaja juhendamisel.

Üldpädevused

Matemaatikapädevus – teab funktsiooni mõistet ja kasutab seda õigesti; tunneb etteantud funktsioonide seast ära võrdelise sõltuvuse, lineaarfunktsiooni ja pöördvõrdelise sõltuvuse ja joonestab õppekavas ettenähtud graafikuid. Lahendab tekstülesandeid võrdelise sõltuvuse ja lineaarfunktsiooni rakendusena. Lahendab võrdekujulisi ja lineaarvõrrandeid ning vastavaid tekstülesandeid, interpreteerib saadud lahendit.

Õpipädevus – leiab vajalikku infot tekstülesannete lahendamiseks internetist ja teatmikest.

Suhtluspädevus – selgitab sõnaliselt tekstülesande lahenduskäiku ja saadud lahendi tõeväärtust, mõistab ülesannete teksti ja tõlgendab neid adekvaatselt.

**Läbivad teemad**

Läbiv teema *Tervis ja ohutus*: ülesanded, mis toetavad arusaamist ohutust liiklemisest (teepikkus ja aeg teatud kiirusega sõitmisel, helkuri mõju jms).

**Lõiming teiste ainetega**

Lõiming loodusõpetusega ühtlase liikumise kirjeldamisel.

Võrdekujulise võrrandi lahendamisoskus on väga oluline füüsikas ja keemias. Pöörata tähelepanu võrdest liikme avaldamisele. Kasutada ka x-st erinevaid tähti, et õpilane tunneks ära sama teema füüsikas ja keemias.

**IKT kasutamine**

Võrdekujulise võrrandi ja lineaarvõrrandi lahendi kontrollimiseks on soovitatav kasutada programmi Wiris.

Funktsiooni graafiku joonestamiseks on soovitatav kasutada programmi GeoGebra või Wiris.

**Õppetegevused, sh diferentseerimine**

Soovitatav on tutvustada programmi Wiris ja GeoGebra kasutamise võimalusi matemaatikast enam huvitatud õpilastele. Graafikute konstrueerimisel kasutada nii traditsioonilist joonestamisvahenditega graafiku valmistamist kui ka graafiku tegemist arvutiprogrammi abil.

**Hindamine**

Hea taseme puhul lahendab õpilane veatult võrdekujulisi ja lineaarvõrrandeid ning kontrollib lahendit. Lineaarvõrrandi puhul piirduda juhtumitega, kus võrrandis on kuni kaks murdu. Väga hea taseme puhul võib võrrandis esineda nii harilikke- kui ka kümnendmurde.

Lineaarfunktsiooni graafiku joonestamisel on hea taseme õpitulemus: õpilane joonestab graafiku kahe punkti abil ning väga hea taseme puhul ka tõusu ja algordinaadi järgi;

# III. Geomeetrilised kujundid 20 tundi)

Hulknurk, selle ümbermõõt. Hulknurga sisenurkade summa.

Õpilane:

1. teab, mis on hulknurk, näitab hulknurga tippe, külgi ja nurki, lähiskülgi ja lähisnurki;
2. *näide: joonestab arvutiprogrammi abil suvalise hulknurga ja näitab eespool nimetatud hulknurga elemente;*
3. saab aru mõistest korrapärane hulknurk;
4. arvutab hulknurga ümbermõõtu, sisenurkade summa ja korrapärase hulknurga ühte nurka;

*näide: leiab korrapärase 12-nurga sisenurkade summa ja ühe sisenurga suuruse; kontrollib, kas on olemas korrapärane hulknurk, mille sisenurk on 100º;*

Rööpkülik, selle omadused.

Rööpküliku pindala.

Õpilane:

1. joonestab etteantud külgede ja nurgaga rööpküliku, tema diagonaalid ja kõrguse;

*soovitus: õpilane oskab joonist teha joonestamisvahendite abil ning samuti arvutiprogrammi (GeoGebra) abil.*

1. teab rööpküliku külgede, nurkade ja diagonaalide omadusi, kasutab neid ülesannete lahendamisel;
2. mõõdab rööpküliku küljed ja kõrguse, arvutab ümbermõõdu ja pindala; joonestab etteantud külje ja nurga järgi rombi;

*soovitus: ülesanded lahendatakse nii joonestamisvahendite kui ka* *arvutiprogrammi abil*

Romb, selle omadused.

Rombi pindala.

Õpilane:

1. teab rombi diagonaalide ja nurkade omadusi, kasutab neid ülesannete lahendamisel;
2. joonestab ja mõõdab rombi külgi, kõrgust ja diagonaale, arvutab ümbermõõdu ja pindala;

*soovitus: nii joonestamisvahendite abil kui ka kasutades arvutiprogramme*

Püstprisma, selle pindala ja ruumala.

Õpilane:

1. tunneb kehade hulgast kolmnurkse ja nelinurkse püstprisma;
2. näitab ja nimetab kolmnurkse ja nelinurkse püstprisma põhitahke, näitab selle tippe, külgservi, põhiservi, prisma kõrgust, külgtahke, põhja kõrgust; arvutab kolmnurkse ja nelinurkse püstprisma pindala ja ruumala.

**Üldpädevused**

Matemaatiline pädevus – tunneb kujundite seast ära eespool nimetatud tasandilised ja ruumilised kujundid, teab nende omadusi ja oskab neid omadusi rakendada ülesannete lahendamisel.

Suhtluspädevus – selgitab tasandiliste ja ruumiliste kujundite kasutamist praktikas (näiteks kõnnitee ehitamine erikujulistest tänavakividest, prismakujulised reklaamtulbad jms).

**Läbivad teemad**

Tehnoloogia ja innovatsioon – teab hulknurgakujuliste konstruktsioonielementide kasutamise võimalusi erinevates ehituskonstruktsioonides.

**Lõiming teiste ainetega**

Tehnoloogiaõpetus - teab hulknurgakujuliste konstruktsioonielementide kasutamise võimalusi erinevates ehitus-

Konstruktsioonides.

**IKT kasutamine**

Soovitus kasutada tasandiliste kujundite joonestamiseks programmi GeoGebra või Wiris, ruumikujundeid on soovitatav

teha Wirise abil.

**Õppetegevused, sh diferentseerimine**

Tasandiliste ja ruumikujundite omaduste selgitamisel kasutada vastavaid mudeleid, õpilastel lasta võimalikult palju kujundite omadusi kaasõpilastele suuliselt selgitada. Matemaatikast enam huvitatud õpilastele anda ülesandeid, mida ei saa lahendada üksnes kujundite omaduste teadmisega (näiteks: missugustest korrapärastest kujunditega saab katta antud mõõtmetega põranda jms).

Soovitus: õpetaja juhendamisel joonestada püstprisma pinnalaotus ja valmistada selle mudel.

**Hindamine**

Hea taseme puhul valdab õpilane õppekavas toodud mõisteid ja seoseid ning oskab neid tüüpülesannete puhul kasutada, väga hea tasemele korral kasutab neid mõisteid ja seoseid uues situatsioonis (valdavalt õpiku B osa ülesanded).

##### IV. Üksliikmed 30 tundi

Üksliige. Sarnased üksliikmed. Naturaalarvulise astendajaga astmed.

Võrdsete alustega astmete korrutamine ja jagamine. Astendaja null, negatiivse täisarvulise astendajaga astmete näiteid.

Korrutise astendamine. Jagatise astendamine. Astme astendamine. Üksliikmete liitmine ja lahutamine. Üksliikmete korrutamine. Üksliikmete astendamine. Üksliikmete jagamine.

Ülesandeid tehetele naturaalarvulise astendajaga astmetega. Arvu 10 negatiivse täisarvulise astendajaga aste.

Arvu standardkuju, selle rakendamise näiteid.

Õpilane:

1. teab mõisteid üksliige ja selle kordaja;
2. teab, et kordaja 1 jäetakse kirjutamata ja miinusmärk üksliikme ees tähen­dab kordajat (–1);
3. viib üksliikme normaalkujule ja leiab selle kordaja;
4. korrutab ühe ja sama alusega astmeid ;

näide: lihtsustab 

1. astendab korrutise ;

näide: lihtsustab 

1. astendab astme ;

näide: lihtsustab 

1. jagab võrdsete alustega astmeid ;

näide: lihtsustab 

1. astendab jagatise ;

näide: leiab astme 

1. koondab üksliikmeid;
2. teab, et koondada saab üksnes sarnaseid üksliikmeid;
3. korrutab ja astendab üksliikmeid.
4. teab, et

 

1. kirjutab kümnendmurru 10-ne astmete abil;

*näide: esitab arvu 10 astemete abil arvud 2,5; 0,98; 12,007 jms*

1. kirjutab suuri ja väikseid arve standardkujul, selgitab standardkujuliste arvude kasutamist teistes õppeainetes ja igapäevaelus;
2. *teab, et arvu 10 astmeid läheb vaja edaspidi erinevate loodusteaduste õppimisel.*

**Üldpädevused**

Matemaatikapädevus – teab õppekavas olevaid mõisteid ja seoseid, kasutab neid tüüpülesannete lahendamisel, kasutab neid teiste õppeainete õppimisel ja igapäevaelus.

Suhtluspädevus – kasutab arvu 10 astmeid nii sõnas kui ka kirjas korrektselt, saab aru erinevates tekstides (näiteks teatmeteosed) arvu 10 astmete kasutamisest.

**Läbivad teemad**

Teabekeskkond – leiab vajalikku infot teatmikest, internetist ja muudest teabeallikatest, saab matemaatilist sümboolikat sisaldavatest tekstidest aru.

Tehnoloogia ja innovatsioon – kasutab õppeks infotehnoloogilisi vahendeid, saab aru suurte ja väikeste arvude tähtsusest looduses toimuvate protsesside kirjeldamisel, teab väikeste arvude kasutusvaldkondi tehnikas.

**Lõiming teiste ainetega**

Tehnoloogiaõpetus – väikeste arvude kasutamine tehnikas (täppismõõtmine).

Loodusõpetus – suured arvud planeetide masside ja kauguste väljendamisel, väikesed arvud aine osakeste mõõtmete ja masside kirjeldamisel

**IKT kasutamine**

Tehetel üksliikmetega saab kasutada ülesannete vastuste kontrollimisel programmi Wiris.

**Õppetegevused, sh diferentseerimine**

Võimekamatele õpilastele anda lahendada ülesandeid, kus on vaja osata kasutada ka mitut astmetega seotud valemit. Üldjuhul anda lahendamiseks ülesandeid, missugused tekivad erinevate füüsika- ja keemiaülesannete lahendamisel vanemates klassides (näiteks gravitatsiooniseadus, Coulomb´i seadus jt).

**Hindamine**

Hea taseme puhul teab õpilane õppekavas toodud mõisteid ja seoseid ning on võimeline õpitud valemeid kasutama tüüpsituatsioonides.

##### Kordamiseks 15 tundi